
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1849 

29 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασίες αρχικής και συμπληρωματικής κατάρτι¬ 
σης των υπεύθυνων εμπορίας γεωργικών φαρμά¬ 
κων και ανάκλησης του πιστοποιητικού κατάρτι¬ 
σής τους. 1 

Κατανομή προσωπικού μεταξύ των Περιφερειακών 
Γραφείων της Υπηρεσίας Ασύλου. 2 


ΑΠΟΦΑΣΕΙ Σ 

Αριθμ. 8040/88923 (1) 


Διαδικασίες αρχικής και συμπληρωματικής κατάρτισης 
των υπεύθυνων εμπορίας γεωργικών φαρμάκων και 
ανάκλησης του πιστοποιητικού κατάρτισής τους. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 19 παρ. 1 του ν. 4036/2012 «Διάθεση 
γεωργικών φαρμάκων στην αγορά, ορθολογική χρήση 
αυτών και συναφείς διατάξεις» (Α'8). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

γ) Του άρθρου 5 της οδηγίας 2009/128/ΕΚ του Ευ¬ 
ρωπαϊκού Κοινοβουλίου και του Συμβουλίου της 21ης 
Οκτωβρίου 2009, σχετικά με την κοινή θέση του Συμ¬ 
βουλίου που αφορά τον καθορισμό πλαισίου κοινοτικής 
δράσης με σκοπό την επίτευξη ορθολογικής χρήσης 
των γεωργικών φαρμάκων 

2. Τη με αριθ. Υ44/2012 (ΦΕΚ Β' 2094) απόφαση του 
Πρωθυπουργού για «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο». 

3. Το γεγονός ότι από την παρούσα απόφαση δεν 
προκαλούνται δαπάνες εις βάρος του Κρατικού Προϋ¬ 
πολογισμού, αποφασίζουμε: 


Αρθρο 1 

Σκοπός - Γ ενικές ρυθμίσεις 

1. Με την παρούσα θεσπίζονται οι διαδικασίες αρχι¬ 
κής και συμπληρωματικής κατάρτισης των υπεύθυνων 
εμπορίας γεωργικών φαρμάκων και ανάκλησης του πι¬ 
στοποιητικού κατάρτισής τους. 

2. Η παρούσα εφαρμόζεται για την εμπορία γεωργικών 
φαρμάκων που είναι φυτοπροστατευτικά προϊόντα. 

Αρθρο 2 

Σύστημα αρχικής κατάρτισης υπεύθυνων εμπορίας 
γεωργικών φαρμάκων 

1. Για την αρχική κατάρτιση των ενδιαφερομένων 
για λιανική εμπορία γεωργικών φαρμάκων (υπεύθυνων 
εμπορίας), που δεν φέρουν τίτλο σπουδών κατά τα ορι¬ 
ζόμενα στο άρθρο 35 παρ. του ν.4036/2012 (Α'8), όπως 
τροποποιήθηκε και ισχύει, θεσπίζεται ειδικό πρόγραμμα 
αρχικής κατάρτισης υπεύθυνων εμπορίας γεωργικών 
φαρμάκων κατά τα οριζόμενα στο άρθρο 19, παρ. 1 του 
ν.4036/2012 (Α'8), το οποίο παρέχεται από τους φορείς 
της παραγράφου 2. 

2. Η αρχική κατάρτιση των υπεύθυνων εμπορίας γεωρ¬ 
γικών φαρμάκων, διενεργείται από φορείς του δημόσιου 
και του ιδιωτικού τομέα. Στο δημόσιο τομέα η κατάρτιση 
υλοποιείται από προγράμματα του ΕΛ.Γ.Ο. «ΔΗΜΗΤΡΑ», 
Εκπαιδευτικών Ιδρυμάτων Τριτοβάθμιας Εκπαίδευσης, 
του Μπενακείου Φυτοπαθολογικού Ινστιτούτου ή όποιου 
άλλου δημόσιου φορέα ή Ν.Π.Δ.Δ. δύναται να παρά¬ 
σχει το συγκεκριμένο πρόγραμμα στους καταρτιζό¬ 
μενους. Στον ιδιωτικό τομέα η κατάρτιση υλοποιείται 
από αδειοδοτημένους φορείς «μη τυπικής εκπαίδευσης» 
σε ενήλικες και συγκεκριμένα πιστοποιημένα κέντρα 
επαγγελματικής κατάρτισης, σε συνεργασία με το 
Υπουργείο Παιδείας και Θρησκευμάτων, Πολιτισμού και 
Αθλητισμού. Οι φορείς κατάρτισης υπεύθυνων εμπορίας 
γεωργικών φαρμάκων πρέπει να είναι νομικές οντότη¬ 
τες με καταστατικό σκοπό την παροχή εκπαίδευσης 
σε ενήλικες σύμφωνα με την ισχύουσα νομοθεσία και 
συγκεκριμένα τα οριζόμενα από το Υπουργείο Παιδείας 
και Θρησκευμάτων. 

3. Οι φορείς δύνανται να παρέχουν κατάρτιση στους 
υπεύθυνους εμπορίας γεωργικών φαρμάκων για 
το σύνολο των θεμάτων του Παραρτήματος Β' του 

ν.4036/2012 (Α'8) ή για ένα ή περισσότερα από τα πα¬ 
ρακάτω κεφάλαια: 

I. Γενική κατάρτιση, το οποίο αφορά τις παραγράφους 
α), β) και μ) του ανωτέρω Παραρτήματος Β', 

II. Κίνδυνοι των γεωργικών φαρμάκων, το οποίο αφο¬ 
ρά τις παραγράφους γ), στ), ζ), ι) και λ) του ανωτέρω 
Παραρτήματος Β', 

III. Ολοκληρωμένη φυτοπροστασία, το οποίο αφορά 
τις παραγράφους δ), ε) και κ) του ανωτέρω Παραρτή¬ 
ματος Β', 

IV. Εξοπλισμός εφαρμογής, το οποίο αφορά τις πα¬ 
ραγράφους η) και θ) του ανωτέρω Παραρτήματος Β' 
του ν.4036/2012 (Α'8). 

4. Το εκπαιδευτικό υλικό εγκρίνεται και αναρτάται 
στο διαδίκτυο από τη Διεύθυνση Προστασίας Φυτικής 
Παραγωγής του Υπουργείου Αγροτικής Ανάπτυξης και 
Τροφίμων, ως Συντονιστική Εθνική Αρχή (ΣΕΑ) σε θέ¬ 
ματα γεωργικών φαρμάκων και από το Παιδαγωγικό 
Ινστιτούτο του Υπουργείου Παιδείας και Θρησκευμάτων. 
Το εκπαιδευτικό υλικό ανταποκρίνεται στο Παράρτημα I 
της Οδηγίας 2009/128/ΕΚ και ακολουθεί την αρχή του 
«πολλαπλού συγγράμματος». Το εκπαιδευτικό υλικό δια- 
κρίνεται σε εκπαιδευτικό υλικό των εκπαιδευτών με 
παιδαγωγικό και τεχνικό μέρος και σε αυτό των εκπαι¬ 
δευόμενων κατάλληλα διαμορφωμένο κατά περίπτωση 
για τις ανάγκες εμπορίας γεωργικών φαρμάκων. 

5. Η χρονική διάρκεια του προγράμματος κατάρτισης 
πρέπει να είναι τέτοια που να καλύπτεται κατ’ ελάχιστο 
σε ενιαία μορφή ή σε θεματικές ενότητες η θεματολογία 
του Παραρτήματος Β του ν.4036/2012 (ΦΕΚ Α'8). 

Το πρόγραμμα πρέπει να περιλαμβάνει τουλάχιστον 
τέσσερις (4) διδακτικές ώρες θεωρητικής κατάρτισης 
και επιπλέον μία (1) διδακτική ώρα πρακτικής κατάρτι¬ 
σης, για κάθε μία από τις παραγράφους α) έως μ) του 
Παραρτήματος Β του ν.4036/2012 (ΦΕΚ Α'8). 

Άρθρο 3 

Σύστημα συμπληρωματικής κατάρτισης υπεύθυνων 
εμπορίας γεωργικών φαρμάκων 

1. Τα προγράμματα συμπληρωματικής κατάρτισης 
υπεύθυνων εμπορίας γεωργικών φαρμάκων σχεδιάζο¬ 
νται για να παρέχουν τη δυνατότητα σε υπεύθυνους 
εμπορίας να επικαιροποιήσουν τις γνώσεις τους στην 
ορθολογική χρήση γεωργικών φαρμάκων. 

2. Η συμπληρωματική κατάρτιση των υπεύθυνων εμπο¬ 
ρίας γίνεται από Εκπαιδευτικά Ιδρύματα Τριτοβάθμιας 
Εκπαίδευσης, διεπαγγελματικές ενώσεις επιστημόνων 
που αναφέρονται στο άρθρο 35, παρ. 13 του ν.4036/2012 
(ΦΕΚ Α'8), το ΓΕΩΤ.Ε.Ε., από εποπτευόμενους φορείς 
του Υπουργείου Αγροτικής Ανάπτυξης και Τροφίμων 
ή από άλλους δημόσιους φορείς οι οποίοι δύναται να 
παράσχουν το συγκεκριμένο πρόγραμμα στους καταρ¬ 
τιζόμενους. 

3. Η συμπληρωματική κατάρτιση διενεργείται από 
προγράμματα που περιλαμβάνουν επικαιροποιημένες 
γνώσεις στο γνωστικό αντικείμενο του Παραρτήματος 
Β του ν.4036/2012 (ΦΕΚ Α'8) ή αντίστοιχα του Παραρτή¬ 
ματος I της οδηγίας 2009/128/ΕΚ. Η διάρκεια των προ¬ 
γραμμάτων συμπληρωματικής κατάρτισης δεν πρέπει 
να υπερβαίνει τις δέκα (10) διδακτικές ώρες και να υπο¬ 
λείπεται των έξι (6) διδακτικών ωρών. 


Άρθρο 4 

Προϋποθέσεις αναγγελίας έναρξης λειτουργίας 
φορέων αρχικής ή/και συμπληρωματικής κατάρτισης 

1. Για την έναρξη λειτουργίας τους, οι φορείς αρχικής 
ή/και συμπληρωματικής κατάρτισης υπεύθυνων εμπο¬ 
ρίας γεωργικών φαρμάκων υποβάλλουν στις Διευθύν¬ 
σεις Αγροτικής Οικονομίας και Κτηνιατρικής των κατά 
τόπους Περιφερειακών Ενοτήτων των Περιφερειών της 
χώρας αναγγελία έναρξης. 

2. Κατά την αναγγελία έναρξης λειτουργίας φορέων 
αρχικής ή/και συμπληρωματικής κατάρτισης υπεύθυνων 
εμπορίας γεωργικών φαρμάκων και την υποβολή των 
δικαιολογητικών οι ενδιαφερόμενοι πρέπει να δηλώσουν: 
την επωνυμία και τον Αριθμό Φορολογικού Μητρώου 
της επιχείρησης (φυσικού ή νομικού προσώπου), που 
θα ασκεί την κατάρτιση, την έδρα της επιχείρησης, το 
σύστημα επιλογής και αξιολόγησης εκπαιδευτών και τη 
δομή του προγράμματος κατάρτισης. Η αρμόδια αρχή 
δύναται, εντός τριών (3) μηνών από τη λήψη της αναγγε¬ 
λίας, να απαγορεύσει τη λειτουργία των φορέων αρχικής 
ή/και συμπληρωματικής κατάρτισης, στην περίπτωση 
που δεν συγκεντρώνονται οι νόμιμες προϋποθέσεις προς 
τούτο ή δεν προκύπτει η συνδρομή τους από τα υπο- 
βληθέντα στοιχεία. Οι ενδιαφερόμενοι ασκούν ελεύθερα 
την παροχή αρχικής ή/και συμπληρωματικής κατάρτισης 
υπεύθυνων εμπορίας γεωργικών φαρμάκων μετά πάροδο 
τριμήνου από την αναγγελία ενάρξεως ασκήσεώς της, 
εφόσον δεν υφίσταται η προαναφερόμενη απαγόρευ¬ 
ση ασκήσεώς λειτουργίας καθώς και νωρίτερα εφόσον 
ενημερωθούν εγγράφως από την αρμόδια αρχή για την 
πληρότητα των υποβληθέντων στοιχείων. Απαγορεύεται 
η παροχή αρχικής ή/και συμπληρωματικής κατάρτισης 
υπεύθυνων εμπορίας γεωργικών φαρμάκων χωρίς αναγ¬ 
γελία περί τούτου στην αρμόδια αρχή και επακόλουθη 
αναμονή επί τρίμηνο ή λήψη της ανωτέρω σχετικής ενη¬ 
μέρωσης πληρότητας υποβληθέντων στοιχείων, καθώς 
και σε περίπτωση απαγόρευσης παροχής της. 

3. Οι φορείς αρχικής κατάρτισης υπεύθυνων εμπορί¬ 
ας γεωργικών φαρμάκων κατά την αναγγελία έναρξης 
υποβάλλουν δικαιολογητικά και στοιχεία από τα οποία 
αποδεικνύεται ότι: 

α) είναι διαπιστευμένοι ή πιστοποιημένοι για το σκοπό 
αυτό 

β) διαθέτουν εκπαιδευτές ή συνεργάζονται με εκ¬ 
παιδευτές υπεύθυνων εμπορίας γεωργικών φαρμάκων 
άλλων φορέων, οι οποίοι να έχουν: αα) τίτλο σπουδών 
σχετικό με το προς κατάρτιση αντικείμενο και ββ) απο¬ 
δεδειγμένη εμπειρία τουλάχιστον πέντε (5) ετών σε ένα 
ή περισσότερα από τα κεφάλαια κατάρτισης του Πα¬ 
ραρτήματος Β' του ν.4036/2012 (Α'8), που αναφέρονται 
ανωτέρω. Οι εκπαιδευτές εφαρμόζουν τις αρχές της 
εκπαίδευσης ενηλίκων. 

γ) διαθέτουν την απαραίτητη κτιριακή και υλικοτεχνική 
υποδομή για παροχή κατάρτισης σε ένα ή περισσότερα 
από τα κεφάλαια κατάρτισης. 

δ) διαθέτουν εμπειρία σε κατάρτιση ή συναφείς προς 
αυτήν δραστηριότητες σε θέματα υπεύθυνων εμπορίας 
γεωργικών φαρμάκων ή γεωργικών φαρμάκων (έρευνες- 
μελέτες, ημερίδες, συνέδρια, συμμετοχή σε ολοκληρω¬ 
μένα προγράμματα). 

ε) διαθέτουν σύστημα επιλογής και αξιολόγησης των 
εκπαιδευτών. 

στ) έχουν καταβάλει το απαιτούμενο τέλος που ορίζε¬ 
ται στην κοινή υπουργική απόφαση του άρθρου 3 παρ. 
3 περιπτ. γ του ν. 4036/2012 

4. Οι φορείς συμπληρωματικής κατάρτισης υπεύθυνων 
εμπορίας γεωργικών φαρμάκων κατά την αναγγελία 
έναρξης υποβάλλουν δικαιολογητικά και στοιχεία από 
τα οποία αποδεικνύεται ότι διαθέτουν σύστημα επι¬ 
λογής και αξιολόγησης εκπαιδευτών προγραμμάτων 
συμπληρωματικής κατάρτισης, έτσι ώστε να εξασφαλί¬ 
ζεται υψηλό επίπεδο συμπληρωματικής κατάρτισης. Το 
σύστημα αυτό λαμβάνει υπόψη κατ’ ελάχιστον: α) τους 
τίτλους σπουδών β) την επαγγελματική επάρκεια των 
εκπαιδευτών με ελάχιστο χρόνο προϋπηρεσίας στην 
εμπορία γεωργικών φαρμάκων τα πέντε (5) έτη και 
γ) την πιστοποίηση ως εκπαιδευτή ενηλίκων. 

Άρθρο 5 

Χορήγηση πιστοποιητικού αρχικής κατάρτισης 
υπεύθυνων εμπορίας γεωργικών φαρμάκων 

1. Με την ολοκλήρωση κάθε προγράμματος αρχικής 
κατάρτισης υπεύθυνων εμπορίας γεωργικών φαρμά¬ 
κων, οι ενδιαφερόμενοι συμμετέχουν σε εξετάσεις για 
τη χορήγηση πιστοποιητικού κατάρτισης υπεύθυνων 
εμπορίας γεωργικών φαρμάκων. Η Διεύθυνση Προστα¬ 
σίας Φυτικής Παραγωγής του Υπουργείου Αγροτικής 
Ανάπτυξης και Τροφίμων, ως Συντονιστική Εθνική Αρχή 
σε θέματα γεωργικών φαρμάκων δημιουργεί βάση δεδο¬ 
μένων με ερωτήσεις πολλαπλής επιλογής, όπου μόνον 
μία επιλογή είναι η σωστή. Οι ερωτήσεις καταχωρούνται 
ανά Κεφάλαιο του Παραρτήματος Β του ν.4036/2012. 
Στη σύνταξη των ερωτήσεων μπορούν να συνδράμουν 
με προτάσεις τους οι φορείς κατάρτισης υπεύθυνων 
εμπορίας γεωργικών φαρμάκων. 

2. Οι εξετάσεις διενεργούνται στις εγκαταστάσεις 
των φορέων κατάρτισης παρουσία κλιμακίου της Δι¬ 
εύθυνσης Αγροτικής Οικονομίας και Κτηνιατρικής της 
Περιφερειακής Ενότητας, όπου εδρεύει ο φορέας κα¬ 
τάρτισης, ως εξής: 

α) Επιβεβαιώνεται η ταυτότητα του εξεταζόμενου για 
την είσοδό του στην ηλεκτρονική εφαρμογή. 

β) Οι ενδιαφερόμενοι καλούνται να απαντήσουν σε 
πενήντα (50) ερωτήσεις μέσα σε ορισμένο χρονικό διά¬ 
στημα, τυχαία επιλεγμένες από την ηλεκτρονική εφαρ¬ 
μογή, οι οποίες είναι ανά Κεφάλαιο του Παραρτήματος 
Β του ν.4036/2012, ήτοι: 

I. Κεφάλαιο «Γενική κατάρτιση» - [παράγραφοι: α), β) 
και μ)]: Πέντε (5) ερωτήσεις 

II. Κεφάλαιο «Κίνδυνοι γεωργικών φαρμάκων» [παρά¬ 
γραφοι : γ), στ), ζ), ι) και λ]: Δέκα πέντε (15) ερωτήσεις 

III. Κεφάλαιο «Ολοκληρωμένη φυτοπροστασία» - [πα¬ 
ράγραφοι : δ), ε) και κ)]: Δέκα πέντε (15) ερωτήσεις 

IV. Κεφάλαιο «Εξοπλισμός εφαρμογής» - [παράγραφοι: 
η) και θ)]: Δέκα πέντε (15) ερωτήσεις 

3. Για τη χορήγηση του πιστοποιητικού απαιτείται η 
επιτυχής απάντηση σε τριάντα πέντε (35) ερωτήσεις. 

4. Με την ολοκλήρωση της εξέτασης οι ενδιαφερόμενοι 
ενημερώνονται για τον αριθμό των ερωτήσεων που απή- 
ντησαν ορθά και για την χορήγηση πιστοποιητικού ή όχι. 

5. Το κλιμάκιο της Διεύθυνσης Αγροτικής Οικονομίας 
και Κτηνιατρικής της Περιφερειακής Ενότητας όπου 
εδρεύει ο φορέας κατάρτισης συντάσσει έκθεση σχε¬ 
τικά με την εγκυρότητα των εξετάσεων και δύναται να 
εισηγηθεί την επανάληψη των εξετάσεων σε περίπτωση 


που αιτιολογημένα διαπίστωσε προβλήματα στην αξι¬ 
οπιστία αυτών, την οποία αποστέλλει στη Διεύθυνση 
Προστασίας Φυτικής Παραγωγής του Υπουργείου Αγρο¬ 
τικής Ανάπτυξης και Τροφίμων. 

6. Το πιστοποιητικό επαρκούς γνώσης υπεύθυνων 
εμπορίας γεωργικών φαρμάκων έχει πενταετή διάρ¬ 
κεια, αρχομένης από την ημερομηνία επιτυχούς ολο¬ 
κλήρωσης των εξετάσεων χορήγησής του. Μέσα σε 
διάστημα έξι (6) μηνών πριν την ημερομηνία λήξης του, 
ο ενδιαφερόμενος οφείλει να συμμετάσχει σε εξετάσεις, 
σύμφωνα με τα οριζόμενα στην παράγραφο 2, με σκοπό 
την ανανέωση του πιστοποιητικού που γίνεται για άλλα 
πέντε έτη από την ημερομηνία λήξης που ανέγραφε. 

Αρθρο 6 

Ανάκληση του πιστοποιητικού αρχικής κατάρτισης 
υπεύθυνων εμπορίας γεωργικών φαρμάκων 

1. Αν οι Διευθύνσεις Αγροτικής Οικονομίας και Κτηνια¬ 
τρικής των κατά τόπους Περιφερειακών Ενοτήτων των 
Περιφερειών της χώρας (αρμόδιες ελεγκτικές αρχές) 
διαπιστώσουν ότι ο κάτοχος του πιστοποιητικού: 

α) δεν παρίσταται κατά τη διάρκεια πώλησης γεωργι¬ 
κών φαρμάκων στο κατάστημα εμπορίας για το οποίο 
έχει αναγγείλει την άσκηση εμπορίας ή 

β) δεν παρέχει τις πληροφορίες που ορίζονται στο 
άρθρο 20 του ν. 4036/2012, 

γνωστοποιούν εγγράφως με απόδειξη τις διαπιστώ¬ 
σεις τους στον κάτοχο του πιστοποιητικού, ο οποίος 
καλείται μέσα σε προθεσμία δεκαπέντε (15) ημερών 
από τη γνωστοποίηση να υποβάλει έγγραφο υπόμνη¬ 
μα με τις απόψεις του. Αμέσως μετά την παρέλευση 
της ανωτέρω προθεσμίας και ανεξάρτητα από το αν ο 
παραβάτης έχει υποβάλει εγγράφως τις απόψεις του, 
η αρμόδια ελεγκτική αρχή διαβιβάζει το φάκελο της 
υπόθεσης στη ΣΕΑ. 

2. Με απόφαση του Υπουργού Αγροτικής Ανάπτυξης 
και Τροφίμων, μετά από εισήγηση της ΣΕΑ, το πιστο¬ 
ποιητικό ανακαλείται για χρονικό διάστημα από ένα (1) 
έως τρία (3) έτη, ανάλογα με τη σοβαρότητα και τις 
επιπτώσεις της παράβασης. 

Αρθρο 7 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 
-♦- 

Αριθμ. 4631 (2) 

Κατανομή προσωπικού μεταξύ των Περιφερειακών 
Γ ραφείων της Υπηρεσίας Ασύλου. 

Η ΔΙΕΥΘΥΝΤΡΙΑ ΥΠΗΡΕΣΙΑΣ ΑΣΥΛΟΥ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις των άρθρων 1 και 2 του ν.3907/2011 
«Ίδρυση Υπηρεσίας Ασύλου και Υπηρεσία Πρώτης Υπο- 

δοχής, προσαρμογής της ελληνικής νομοθεσίας προς 
τις διατάξεις της Οδηγίας 2008/155/ΕΚ «σχετικά με τους 
κοινούς κανόνες και διαδικασίες στα κράτη μέλη για 
την επιστροφή των παρανόμως διαμενόντων υπηκόων 
τρίτων χωρών» και λοιπές διατάξεις». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
όπως κυρώθηκε με το άρθρο πρώτο του Π.Δ. 63/2005. 

3. Την υπ’ αριθμ. 1544/15.3.2013 (ΦΕΚ 751 Β') υπουργική 
απόφαση «Κατανομής του προσωπικού μεταξύ των Πε¬ 
ριφερειακών Γραφείων της Υπηρεσίας Ασύλου». 

4. Τις διατάξεις του π.δ. 104/2012 (ΦΕΚ 172 Α') «Οργά¬ 
νωση και λειτουργία Υπηρεσίας Ασύλου στο Υπουργείο 
Δημόσιας Τάξης και Προστασίας του Πολίτη». 

5. Τις διατάξεις του π.δ. 119/2013 (ΦΕΚ 153 Α') «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

6. Τις διατάξεις της υπ’ αριθμ. ΕΜ/1-Β/89/3.9.2012 (ΦΕΚ 
2420 Β') απόφασης του Υπουργού Δημόσιας Τάξης και 
Προστασίας του Πολίτη «Μεταβίβαση αρμοδιοτήτων 
στον Γενικό Γραμματέα, τον Γενικό Διευθυντή Συντονι¬ 
σμού, τους Προϊσταμένους...καθώς και τους Διευθυντές 
της Κεντρικής Υπηρεσίας Ασύλου και της Κεντρικής 
Υπηρεσίας Πρώτης Υποδοχής». 

7. Το γεγονός ότι από τις διατάξεις της παρούσας 
απόφασης δεν προκαλούνται δαπάνες σε βάρος του 
κρατικού προϋπολογισμού, αποφασίζουμε: 

Άρθρο 1 

Το προσωπικό που προβλέπεται στην παράγραφο 4 
του άρθρου 2 του ν.3907/2011 κατανέμεται ανά Περιφε¬ 
ρειακό Γ ραφείο Ασύλου, ως εξής: 

■ Περιφερειακό Γ ραφείο Ασύλου Αττικής: 57 θέσεις Ει¬ 
δικού Επιστημονικού Προσωπικού (ΕΕΠ) ή Πανεπιστημι¬ 
ακής Εκπαίδευσης (ΠΕ) νομικών, πολιτικών ή κοινωνικών 
επιστημών και 54 θέσεις Δευτεροβάθμιας Εκπαίδευσης 
Διοικητικού-Λογιστικού. 

■ Περιφερειακό Γραφείο Ασύλου Θεσσαλονίκης: 5 
θέσεις Ειδικού Επιστημονικού Προσωπικού (ΕΕΠ) ή Πα¬ 
νεπιστημιακής Εκπαίδευσης (ΠΕ) νομικών, πολιτικών ή 
κοινωνικών επιστημών και 10 θέσεις Δευτεροβάθμιας 
Εκπαίδευσης Διοικητικού-Λογιστικού. 

■ Περιφερειακό Γραφείο Ασύλου Αλεξανδρούπολης: 
6 θέσεις Ειδικού Επιστημονικού Προσωπικού (ΕΕΠ) ή 
Πανεπιστημιακής Εκπαίδευσης (ΠΕ) νομικών, πολιτικών 
ή κοινωνικών επιστημών και 7 θέσεις Δευτεροβάθμιας 
Εκπαίδευσης Διοικητικού-λογιστικού. 

■ Περιφερειακό Γραφείο Ασύλου Ορεστιάδας: 5 θέ¬ 
σεις Ειδικού Επιστημονικού Προσωπικού (ΕΕΠ) ή Πα¬ 
νεπιστημιακής Εκπαίδευσης (ΠΕ) νομικών, πολιτικών ή 
κοινωνικών επιστημών και 6 θέσεις Δευτεροβάθμιας 
Εκπαίδευσης Διοικητικού-λογιστικού. 


■ Περιφερειακό Γ ραφείο Ασύλου Ρόδου: 3 θέσεις Ειδι¬ 
κού Επιστημονικού Προσωπικού (ΕΕΠ) ή Πανεπιστημια¬ 
κής Εκπαίδευσης (ΠΕ) νομικών, πολιτικών ή κοινωνικών 
επιστημών και 4 θέσεις Δευτεροβάθμιας Εκπαίδευσης 
Διοικητικού-λογιστικού. 

■ Περιφερειακό Γ ραφείο Ασύλου Λέσβου: 3 θέσεις Ει¬ 
δικού Επιστημονικού Προσωπικού (ΕΕΠ) ή Πανεπιστημι¬ 
ακής Εκπαίδευσης (ΠΕ) νομικών, πολιτικών ή κοινωνικών 
επιστημών και 2 θέσεις Δευτεροβάθμιας Εκπαίδευσης 
Διοικητικού-Λογιστικού. 

• Περιφερειακό Γραφείο Ασύλου Χίου: 3 θέσεις Ειδι¬ 
κού Επιστημονικού Προσωπικού (ΕΕΠ) ή Πανεπιστημια¬ 
κής Εκπαίδευσης (ΠΕ) νομικών, πολιτικών ή κοινωνικών 
επιστημών και 2 θέσεις Δευτεροβάθμιας Εκπαίδευσης 
Διοικητικού-Λογιστικού. 

■ Περιφερειακό Γ ραφείο Ασύλου Σάμου: 3 θέσεις Ει¬ 
δικού Επιστημονικού Προσωπικού (ΕΕΠ) ή Πανεπιστημι¬ 
ακής Εκπαίδευση (ΠΕ) νομικών, πολιτικών ή κοινωνικών 
επιστημών και 2 θέσεις Δευτεροβάθμιας Εκπαίδευσης 
Διοικητικού-Λογιστικού. 

■ Περιφερειακό Γ ραφείο Ασύλου Πάτρας: 2 θέσεις Ει¬ 
δικού Επιστημονικού Προσωπικού (ΕΕΠ) ή Πανεπιστημι¬ 
ακής Εκπαίδευσης (ΠΕ) νομικών, πολιτικών ή κοινωνικών 
επιστημών και 2 θέσεις Δευτεροβάθμιας Εκπαίδευσης 
Διοικητικού-Λογιστικού. 

■ Περιφερειακό Γραφείο Ασύλου Ηρακλείου: 2 θέ¬ 
σεις Ειδικού Επιστημονικού Προσωπικού (ΕΕΠ) ή Πα¬ 
νεπιστημιακής Εκπαίδευσης (ΠΕ) νομικών, πολιτικών ή 
κοινωνικών επιστημών και 2 θέσεις Δευτεροβάθμιας 
Εκπαίδευσης Διοικητικού-Λογιστικού. 

Άρθρο 2 

Με απόφαση της Διευθύντριας της Υπηρεσίας Ασύλου, 
προσωπικό από κάθε Περιφερειακό Γραφείο Ασύλου 
μπορεί να διατίθεται, σε μόνιμη ή προσωρινή βάση, σε 
αυτοτελή κλιμάκια των Περιφερειακών Γ ραφείων Ασύ¬ 
λου που εδρεύουν και λειτουργούν σε εγκαταστάσεις 
Κέντρων Πρώτης Υποδοχής ή συμμετέχουν σε κινητές 
ή έκτακτες Μονάδες Πρώτης Υποδοχής, εφόσον αυτό 
κρίνεται απαραίτητο για την ταχεία διεκπεραίωση των 
διαδικασιών ασύλου. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2013 

Η Διευθύντρια 
ΜΑΡΙΑ ΣΤΑΥΡΟΠΟΥΛΟΥ 

